Martin Sarvaš

**Martin Sarvaš** (* 28. marec 1961, Bratislava) je slovenský producent, manažér, hudobník, textár, moderátor, spevák, hudobný publicista a podnikateľ.

Po skončení Gymnázia Grösslingová nastúpil na Slovenskú technickú univerzitu v Bratislave, kde na Fakulte architektúry vyštudoval odbor urbanizmus a územné plánovanie. Písať texty začal už ako študent gymnázia.

Bol dvorným textárom a manažérom hudobnej skupiny Tublatanka. Texty piesní napísal napríklad aj týmto interpretom a skupinám: YPS, Pavol Habera, Metalinda, Ľubomír Stankovský, Hex, Elán, Ján Lehotský, Laco Lučenič, Ale aj pre Fragile, Dorian Gray, Magma, Fermáta, Isabelle, Ewelin, Modus, Dereš, Kollárovcov, Ľuba Beláka, Zdenu Studénkovú, Ivana Tuliho Vojteka, Dušana Grúňa, Petra Vašeka, Peciho Uherčíka (je autorom text*u piesne* Loď do neznáma), Braňa Tema Černáka (album *Satelit rock*), Thomasa Puskajlera a ďalších interpretov.

Je tiež autorom pôvodných a prebásnených textov muzikálov a spevohier ''Mamma Mia!'', *Klimaktérium*, *[[Báthoryčka (muzikál)|Báthoryčka]]*, *František z Assissi*, *Boyband*, *Aj muži majú svoje dni*, *Sluha dvoch šéfov*, *Sudcove starosti*, Námestíčko, čertice a Panikári.

V deväťdesiatych rokoch spolu s Danielom Mikletičom vytvorili spevácke duo s názvom Duo Haligali. Medzi ich najväčší hit patrí pieseň *My nie sme gigolo*, ku ktorej nakrútili aj videoklip.

Martin Sarvaš bol autorom a moderátorom viacerých rozhlasových relácií ako boli Rádio Report, Rockovanie, Rodná Hruda. V STV moderoval reláciu, ktorú aj autorsky pripravoval s názvom *Boom*. V relácii robil rozhovory so známymi ľuďmi z oblasti, napr. filmu a hudby. Relácia sa vysielala z Hollywoodu. Ďalšie televízne relácie boli: Top 20 Slovakia, Varúj, Úlety, Lunatéka, Chalupárium. Pôsobil na viacerých manažérskych postoch v oblasti médií a hudobného priemyslu a vo vlastnej agentúre MSP. Neskôr pracoval v štátnej správe, ako generálny riaditeľ sekcie umenia a štátneho jazyka MK SR (2006 – 2008), v rokoch 20082013 pôsobil v diplomacii ako riaditeľ Slovenského inštitútu v Berlíne.

V roku 2019 bol podpredsedom mimoparlamentného ľavicového politického hnutia Socialisti.sk, ktorého predsedom bol Eduard Chmelár.

Martin Sarvaš je synom redaktora Andreja Sarvaša, riaditeľa Československého rozhlasu v Bratislave, ktorý bol po roku 1970 politicky prenasledovaný. Herec, Juraj Sarvaš, bol jeho strýko.

## Diskografia
;Duo Haligali
* 1994 *[[Drobnosti majstrov]]*Duo HaligaliSQ Music SQ 0012 2311, CD

### Diskografia vydavateľstva Martina Sarvaša
* 2001: *[[Nový muž zo starých čias]]*Ľubomír StankovskýMSP Records, MC, CD (MSP RecordsMartin Sarvaš Productions)
* 2001: *Idem domov*Ľubo Virág a Jana Kocianová, Fantasy orchestra Ladislava RigaMSP Records GE 0001 2 731, CD
* 2001: *Prístavy túžob*Peter StašákMSP Records GE 0003 2 331 EAN 8 588002 131059, CD
* 2002: *Žijem, žijem...*Peter StašákMSP Records, CD
* 2002: *Fantastica Italiana*Ľubo Virág a Mária EliášováMSP Records, CD
* 2002: *Správne vlaky*Peter VašekMSP Records GE 0005 2 331 EAN 8 588002 131097, CD
* 2002: *Loď lásky*Peter StašákMSP Records, CD
* 2003: *Môj život je pieseň*Peter StašákMSP Records, CD
* 2003: *Haló ďěťátko*Richard SacherMSP Records cdEAN 8 588002 131172, MC, CD
* 2003: *Chalupárium*MSP Records GE 0011 2 331 EAN 8 588002 131219, CD
* 2003: *[[Belasí]]**to najlepšie za dvadsať rokov*MSP Records GE 0012 2 331 EAN 8 588002 131257, CD
* 2003: *Všetko najlepšie*Peter StašákMSP Records, CD
* 2003: *Amore mia, Bambina mia**Najkrajšie talianske hity*MSP cdGE 0014 2 331 EAN 8 588002 131295, MC, CD
* 2003: *Pesničky z Hviezdičky*MSP Records, MC, CD cdGE 0010 2 331
* 2003: *Jódlovací Udo alebo [[Igor Adamec|Igor]] a [[Martin Vanek|Martin]] z Bábovky*MSP Records, CD
* 2003: *Nonstop HITMIX*MSP Records, CD
* 2004: *Kúsok lásky*Dušan GrúňMSP Records, MC, CD
* 2004: *Slovensko sa zabáva*MSP Records, CD
* 2004: *Tak jak teče do Dunaja Morava*MSP Records GE 0021 2 331 EAN 8 588002 131400, CD
* 2004: *Nonstop HITMIX II*MSP Records GE 0022 2 331 EAN 8 588002 131424, CD
* 2004: *Na cigánskej svadbe*MSP Records, CD
* 2005: *Menej je niekedy viac*Drvivá menšinaMSP Records GE 0027 2 331 EAN 8 588002 131509, CD
* 2005: *Funky nálada.sk*MSP Records GE 0029 2 331 EAN 8 588002 131523, CD
* 2005: *Martina*Martina OstatníkováMSP Records, CD

## Divadlo
* 2005: *Báthoryčka*autor textov, muzikál
* 2007: *František z Assisi*autor textov, pôvodný slovenský muzikál, premiéra: 16., 17. & 18. novembra 2007 v Divadle Jonáša Záborského
* 2012: *Námestíčko*autor textov piesní, divadelná komédia s pesničkami, premiéra: 30. novembra 2012 v Divadle Jonáša Záborského 
* 2012: *Mamma Mia!*libreto preložila Alexandra Ruppeldtová, texty hudobných čísel Martin Sarvaš , premiéra 10. novembra 2017 v Divadle Nová scéna
* 2015: *Sluha dvoch šéfov*autor textov piesní, divadelná komédia, premiéra: 16. a 17. január 2015, v Divadle Nová scéna

## Bibliografia
* Sarvaš Martin: *Zatiaľ všetko, Texty od roku 1979 po dnešok*, 2014, Elist, ISBN 978-80-896-4677-7, e-kniha.
* Sarvaš Martin: Zatiaľ toľko, 2019, FIDAT, ISBN 9788089709083

## Referencie

## Externé odkazy
* Rozhovory: Martin Sarvaš: Ľudia sa najviac bavia pri slovenských pesničkách, lebo im rozumejú, narodnenoviny.sk
* Hudobný hosť – Martin Sarvaš, Rozhovor Petra Kršiaka s textárom Martinom Sarvašom, Slobodný Výber.sk
* Martin Sarvaš - Zatím vše (rozhovor na muzikus.cz - česky
* Textár Martin Sarvaš má 55 rokov

Kategória:Martin Sarvaš
Kategória:Slovenskí hudobní producenti
Kategória:Slovenskí manažéri
Kategória:Slovenskí hudobní manažéri
Kategória:Slovenskí televízni moderátori
Kategória:Slovenskí textári piesní
Kategória:Slovenskí rockoví speváci
Kategória:Slovenskí podnikatelia
Kategória:Osobnosti z Bratislavy